
Beszámoló az alapítvány 2021. évi tevékenységéről



A Pro Canibus Alapítvány 2000 decemberében jött létre, fő tevékenysége azóta is az elhagyott, beteg vagy balesetet szenvedett állatok gyógyítása, ellátása, szenvedéseinek enyhítése.
Az alapítvány anyagi helyzete 2021-ben a következőképpen alakult:
Összes bevétel:                             						4 823 000- Ft
      		-   Ebből  SZJA 1%:          	        	3 482 000- Ft  
   		-   Egyéb bev.,adományok:		1 342 000- Ft     
		-   Banki műveletek bevétele                   2.000,- Ft                                             
 Összes kiadás:                                                    				 4 314 000- Ft
   		-   Ebből alapítványi célra:                3 976 000- Ft 
   		-   Egyéb kiadások:               		  338 000,- Ft
Eredmény: 		                511 000- Ft
       Az egyéb bevételek az egyéni adakozásokból és a rendelői gyűjtődobozba tett összegekből tevődnek össze. A folyószámlán 2021. december 31-én 6 255 606 Ft volt.  Lekötött betétben pedig  163 161 Ft és 1 943 574 Ft volt. Ezen kívül a MAGNET bankos számlánkon is található volt 720 997 Ft. Az előző évhez képest az alapítvány összbevétele kevesebb volt.
2021-ben 150 állat (9 kutya és 141 macska) ellátásának költségeit biztosítottuk. A jóval nagyobb számú macskának az lehet az oka, hogy a Pro Canibus Alapívány nagyon ismert más macskamentő alapítványok előtt és azok az állatokat, melyeket ők már nem tudnak ellátni, alapítványunkhoz irányították. 
Továbbra is a főváros minden kerületéből, sőt néha vidékről is látunk el állatokat. Sok esetben alapítványunknak kell az állat számára gazdát is találni. Előfordul, hogy aki behozza az állatot, az örökbe is fogadja. Minden esetben igyekszünk gondosan eljárni, hogy megfelelő helyre kerüljön az állat, és ne kössön ismét az utcán ki. Az örökbefogadókkal befogadó nyilatkozatot íratunk alá. Minden állatot ivartalanítunk, chipezünk az örökbeadás előtt. Ha nem sikerül gazdát találni egy állatnak, akkor menhelyre kerül.  
      A számlák pár ezer forinttól terjedhetnek akár százezer forintig is, néhány esetben még ennél is több. Ez akkor fordul elő, ha az állaton többszörös műtétet kell végrehajtani. 
Az állatok kezelése általában a pestimrei Szent Bernát Kisállat-ambulancián történik, de más  rendelőkben – pl. Chiru-Vet Kft, Budapesti Állatkórház, FeliCaVet kft – is látnak el balesetet szenvedett állatokat, amit aztán az alapítvány fizet ki.  
Az egyéb kiadások leginkább az szja 1%-os kampány kiadásait jelentették. Ebben nyomdai költség, postai költség és az internetes kampány díja szerepel. 

Az elmúlt évben a kuratóriumi tagok személyében változás nem történt. A kuratórium tagjai munkájukért semminemű juttatásban nem részesültek.

Budapest, 2022. május 16.

                                                                                Fazekas Lászlóné
                                                                              a  kuratórium elnöke  

A kuratórium a beszámolót …. igen szavazattal elfogadta.

Budapest, 2022. május 25.

                                                                                Fazekas Lászlóné
                                                                              a  kuratórium elnöke  

